Imtella' Novembru 12, 2020 - Aġġornata 12 Ta' Novembru, 2020 2:03pm F'Bari ġie rrappurtat l-ewwel każ ta' kelb pożittiv għall-Covid-19. Il-kelb, li huwa tar-razza poodle, jgħix ma' familja ta' tliet min-nies; ġenituri u tifel u t-tlieta li huma wkoll jinsabu infettati bil-Covid-19. L-awtoritajiet ħatru veterinarji li għamlu l-iswab test fuq il-kelb u nstab li anke l-annimal huwa pożittiv għall-virus. L-awtoritajiet Taljani serrħu moħħ in-nies li minn studji li saru, il-klieb ma jxerrdux il-virus.